Tauragės Šaltinio progimnazija

Tauragės „Šaltinio“ progimnazija – dieninė, savarankiško mokymosi bendrojo lavinimo mokykla, esanti Tauragėje, J. Tumo-Vaižganto g. 123, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190467652. Steigėjas Tauragės rajono savivaldybės taryba.

 Filialai 
 Tauragės „Šaltinio“ vidurinės mokyklos Juodpetrių skyrius (iki 2007 m.)
 Tauragės „Šaltinio“ pagrindinės mokyklos Mažonų skyrius (iki 2009 m.)

 Istorija 

Mokykla išaugo iš pradžios mokyklos. 1934–1938 m. pastatytas naujas mūrinis dviejų aukštų pastatas (dab. „Versmės“ gimnazija). Dešiniajame kampe, iš kiemo pusės, įmūrytas butelis su pinigais ir aktu. Statybos darbai buvo atliekami rankiniu būdu, todėl statybos užsitęsė. Iki 1941 m. veikė 6 pradžios mokyklos skyriai.

1945 m. mokyklos patalpose įkurta septynmetė mokykla. Dirbo 18 mokytojų. 1950 m. atidarytos aštuntosios klasės, mokyklai suteiktas vidurinės mokyklos statusas, ji pradėta vadinti Tauragės vidurine mokykla Nr. 2, vėliau – Tauragės 2-oji vidurinė mokykla. I–VIII klasių klasių buvo devynios. I–IV klasėse mokėsi 393, V–VIII klasėse – 303 mokiniai. 1973 m. gruodžio 3 d. pradėta statyti mokykla J. Tumo-Vaižganto gatvėje. Statybos montavimo darbai atlikti per 8 mėnesius. 1974 m. mokykla persikėlė į naujas patalpas. Mokykloje dirbo 49 mokytojai, mokėsi 1182 mokiniai.

1996 m. rugpjūčio 26 d. patvirtintas sustiprintos anglų kalbos mokymo statusas. 1997 m. sausio 1 d. Tauragės rajono tarybos sprendimu pakeistas mokyklos pavadinimas: Tauragės 2-oji vidurinė mokykla pavadinta Tauragės „Šaltinio“ vidurine mokykla. 2004 m. mokykla reorganizuota – prie Tauragės „Šaltinio“ vidurinės mokyklos prijungta „Kregždutės“ pradinė mokykla. 2007 m. rugsėjo 1 d. reorganizuota į pagrindinę mokyklą. 2009 m. rugsėjo 1 d. Tauragės rajono tarybos sprendimu mokykla reorganizuota atskiriant nuo pagrindinės mokyklos ikimokyklinio ugdymo grupes ir įkuriant savarankišką ugdymo įstaigą – lopšelį-darželį „Kregždutė“. 2008 m. atlikti pagrindinio mokyklos korpuso rekonstrukcijos darbai. Nuo 2013 m. rugsėjo 1 d. Tauragės „Šaltinio“ progimnazija.

Nuo 2015 m. rugsėjo 1 d. progimnazijoje, pasitarus su bendruomene,Pradinukų mąstymą ir kūrybiškumą skatinsime šachmatais  (Seimo narė Viktorija Čmilytė-Nielsen) įvestos privaloma šachmatų pamoka visiems pirmokams (6 klasėse, kuriose mokosi 144 mokiniai). Rugsėjo 1 dieną Bendruomenės nariai keliavo po Šachmatų karalystę, kurios metu buvo susipažindinti su šachmatų figūromis (Tauragės rajono savivaldybės administracijos direktorius Modestas Petraitis, atliko karaliaus vaidmenį,  Miesto tarybos narys Pranas Petrošius buvo rikis). Bendradarbiaujant su Tauragės vaikų ir jaunių sporto mokykla,  šachmatų mokytojas  kartą per savaitę veda šachmatų pamoką. Vaikams pamokų krūvis dėl to nepadidėjo. Pastebėta, kad pirmokai pradėjo labiau sutelkti dėmesį.Apie mus rašo  Pramokus žaisti šachmatais, mokykloje atsiras edukacinė erdvė. 2015 gruodžio mėnesį numatyta  atidaryti „Šachmatų karalystę“. Planuojama organizuoti šachmatų turnyrus.Tauragiškiai drąsiai ėmėsi pradinukus pažindinti su šachmatų pasauliu 

 Direktoriai 
 1945–1953 m. Aldona Tomsonienė
 1953–1955 m. Angelė Norušienė
 1955–1961 m. Vincas Misevičius
 1961–1965 m. Augustas Masandukas
 1965–1986 m. Jurgis Jankauskas
 1987–2008 m. Povilas Petkus 
 nuo 2008 m. Jūratė Lazdauskienė

 Žymūs mokytojai 
 Vytautas Naraškevičius, eseistas, muzikos mokytojas
 Eugenijus Šaltis, žurnalistas, politikas

 Žymūs mokiniai 
 Vaclovas Karbauskis, verslininkas, politikas
 Donalda Meiželytė, dainininkė, aktorė, Seimo narė
 Remigijus Ozolinčius,  miškininkas, ekologas
 Mindaugas Sabutis, evangelikų vyskupas

 Šaltiniai 

 Nuorodos 
 Mokyklos svetainė 

Šaltinio
Kategorija:Lietuvos progimnazijos